Andreas Weidenhaupt

Andreas Weidenhaupt (født 13. august 1738 i København, død 26. april 1805 samme sted) var en dansk billedhugger. Han ble utdannet ved Det Kongelige Danske Kunstakademi under Johann Christoph Petzold og J.F.J. Saly. Etter å ha vunnet den store gullmedaljen fikk han reisestipend og dro til 
Paris og Roma. I Paris ble han tatt opp på Det franske kunstakademiet etter å ha vunnet en tegnekonkurranse og arbeidet under Augustin Pajou.

Han returnerte til Danmark i 1769. To år senere ble han professor i anatomi ved Kunstakademiet, ved modellskolen fra 1773. Han
ble justisråd i 1784 og var direktør for Kunstakademiet i 1791–1792. 

Weidenhaupt er særlig kjent for flere gravmæler han utførte i nyklassisisme, blant annet for Sophie Hedevig Moltke i Karise kirke. Han deltok også i utsmykkingen av Frihetsstøtten i København.

 Referanser 

Kategori:Danske billedhuggere
Kategori:Professorer ved Det Kongelige Danske Kunstakademi
Kategori:Personer fra København